Študenti letnej školy
Hodnotiaca komisia zložená zo zástupcov Slovenských elektrární a partnerov Letnej školy energetiky 2016 na svojom stretnutí 1. júna 2016 vybrala spomedzi 107 prihlásených 20 študentov, ktorí sa zúčastnili Letnej školy energetiky 2016. V hodnotiacom procese boli posudzované najmä akademické výsledky uchádzačov, ich mimoškolské aktivity ako aj ich odpovede na motivačné otázky.
Zoznam úspešných uchádzačov o Letnú školu energetiky 2016:
(pre zobrazenie biografie kliknite na meno)
- Dastan BAMWESIGYE
Dastan Bamwesigye získal magisterský titul v oblasti regionálneho rozvoja na Mendelejevovej univerzite v Brne. Nedávno bol prijatý na doktorandské štúdium v odbore Ekonomika a manažment prírodných zdrojov na rovnakej univerzite.
Pracoval ako projektový asistent v Centre pre medzinárodný rozvoj a výskum životného prostredia v Nemecku. Pracoval taktiež pre Africký inštitút riadenia energetiky, kde v roku 2011 spolupracoval na návrhu zákona o rope pre Ugandu.
- Boris BIKSADSKÝ
Boris Biksadský je absolventom Právnickej fakulty Univerzity Komenského v Bratislave.
Pracoval v niekoľkých právnických kanceláriách ako aj pre spoločnosť ČEZ. Absolvoval stáž v Centre pre európske a severoatlantické vzťahy a na Ministerstve hospodárstva Slovenskej republiky. V súčasnosti pracuje ako projektový manažér v mimovládnej organizácii Active Youth, kde ako predseda vedie Klub energetiky.
Jedného dňa by chcel založiť jednotnú medzinárodnú organizáciu pre energetiku, Svetovú energetickú organizáciu.
- Aleksandra JÓZEFACIUK
Aleksandra Józefaciuk je študentkou tretieho ročníka energetiky na Fakulte energetiky a leteckého inžinierstva Technickej univerzity vo Varšave.
Vďaka členstvu v organizácii IAESTE sa dostala na stáž do Technologického inštitútu v Manipale v Indii, kde sa zapojila do štúdie o bionafte z jatrofy.
Ako uznanie za svoje vedecké výsledky získala v roku 2015 Program špičkového vedeckého pracovníka Nadácie General Electric.
- David KLAMKA
David Klamka získal titul bakalára v odbore Medzinárodné vzťahy, stratégia a bezpečnosť na Masarykovej univerzite v Brne a v súčasnosti na tejto univerzite pokračuje na magisterskom stupni štúdiu.
Absolvoval prax v Agentúre pre spoluprácu úradov regulujúcich sektor energetiky v Slovinsku a v súčasnosti je stážistom na Českom regulačnom úrade v Prahe.
David má rád šport, najmä turistiku, cyklistiku a futbal.
- Karolina KNOSALLA
Karolina Knosalla pochádza z Opole, kde študuje environmentálne inžinierstvo na tamojšej Technickej univerzite.
Takisto pracuje v spoločnosti ATMOTERM, kde sa zameriava na odhad emisií CO2 zo spaľovacích zariadení v rámci EÚ ETS.
Vďaka štipendiu z Konfúciovho inštitútu Hanban v roku 2013, študovala čínsky jazyk a kultúru na Technickej univerzite v Pekingu.
Zaujíma sa o energetický potenciál kalu z odpadových vôd, ktorý taktiež analyzuje vo svojej diplomovej práci.
- Greta LEIMONTAITĖ
Greta Leimontaitė získala titul bakalár v oblasti politických vied na Klaipedskej univerzite v Litve.
Na Metropolitnej univerzite v Prahe v súčasnosti študuje na magisterskom stupni medzinárodné vzťahy a európske štúdia. Pracuje ako vedúca oddelenia výroby v spoločnosti Inconnect Group, kde je zodpovedná za sektor elektrickej energie a energetiky. Takisto pracuje ako dobrovoľníčka pre Litovské veľvyslanectvo v Prahe.
V minulosti študovala vo Švédsku a vo Fínsku.
- Michał MACHAJ
Michał Machaj pochádza z Varšavy, kde študoval na Warsaw School of Economics a na Kozminského Univerzite.
Z dôvodu Michałovho záujmu o štáty bývalého Sovietskeho zväzu, študoval tiež jeden semester v Rusku. V minulosti pracoval ako analytik trhu s elektrinou.
Absolvoval Akadémiu energetiky, ktorú organizuje Nadácia Lesława Pagu.
Vo voľnom čase chodí rád behať a je veľkým fanúšikom futbalu.
- Jan MÁLEK
Jan Málek študuje ekonómiu na Inštitúte ekonomických vied Karlovej univerzity v Prahe. Na jar tohto roku strávil semester na Univerzite v Mannheime v Nemecku.
Okrem štúdia získaval skúsenosti aj v niekoľkých finančných inštitúciách. Svoju fakultu zastupoval v Univerzitnom senáte a pracoval ako ekonomický riaditeľ v neziskovej študentskej organizácii.
V štúdiu plánuje pokračovať na Univerzite v Amsterdame.
- Martina MÉHES
Martina Méhes študuje na Univerzite sv. Štefana v Budapešti na magisterskom stupni odbor Environmentálny manažment a poľnohospodárske inžinierstvo so zameraním na obnoviteľné zdroje.
V súčasnosti je stážistkou v spoločnosti MVM Ltd. na Oddelení energetických inovácií, kde pracuje na e-mobilite a inovatívnych inteligentných projektoch.
Má titul magister v odbore Hydrogeológie, klimatických zmien a rozvoja a študovala aj technológie čistenia odpadových vôd v Nórsku.
Je baletka, má rada surfing a sci-fi.
- Jana MIDRIAKOVÁ
Jana Midriaková študuje rozvoj podnikania na Copenhagen Business School v Dánsku.
V minulosti študovala medzinárodný podnikový manažment a čínske štúdiá na Viedenskej univerzite.
V marci tohto roka sa zúčastnila na terénnom projekte v ugandskej Kampale.
Počas štúdia strávila istý čas na KEDGE Business School v Marseille vo Francúzsku a na Chiamenskej univerzite v Číne.
- Mile MIŠIĆ
Mile Mišić je bakalárom medzinárodných vzťahov Belehradskej univerzity a aktuálne pokračuje v magisterskom štúdiu v odbore Environmentálne vedy, politika a riadenie.
V rámci programu Erasmus Mundus študoval v Maďarsku, Grécku aj vo Švédsku. Mileho zaujímajú otázky energetickej efektívnosti, energetickej bezpečnosti, obnoviteľnej energie a energetickej politiky.
Absolvoval niekoľko stáží vo verejných inštitúciách ako aj v súkromnom sektore.
- Luis NASI
Luis Nasi pochádza z Albánska a v súčasnosti je študentom fyziky na Univerzite v Pécsi.
Zaujíma sa o energetiku, osobitne o jadrovú energiu, ktorú aktívne podporuje.
Okrem vedy a techniky takisto rád diskutuje o politike.
Vo voľnom čase ho uvidíte napríklad jazdiť na bicykli.
- Dávid Máté PARRAGH
Dávid Máté Parragh vyrástol v Budapešti, a v súčasnosti je študentom na Univerzite v Miškovci.
Študuje materiálové inžinierstvo a špecializuje sa na silikátové technológie a riadenie tepelnej energie.
Zaujíma sa o výrobu a použitie chemicky viazanej keramiky.
Vo voľnom čase robí poradcu pre Erasmus Student Network a hrá v hudobnej skupine s názvom Nemeček.
- Viera PECHANCOVÁ
Viera Pechancová pracuje v spoločnosti RWE v Prahe ako špecialistka portfólia zemného plynu.
Okrem toho je doktorandkou na Fakulte manažmentu a ekonomiky Univerzity Tomáša Baťu v Zlíne.
Študovala aj na Univerzite Mateja Bela v Banskej Bystrici a zúčastnila sa niekoľkých dlhodobých štipendijných programov v Nemecku a v Rakúsku.
Takisto absolvovala stáž v Európskom parlamente v Bruseli.
- Vojtěch PULEC
Vojtěch Pulec sa narodil v Prahe. Momentálne študuje na Humboldtovej univerzite v Berlíne na magisterskom stupni odbor Ekonomické vedy a manažment.
Pracoval v komerčnom due diligence tíme v spoločnosti Deloitte, v rámci ktorého sa zúčastnil procesov due diligence v energetickej spoločnosti.
Takisto sa zúčastnil due diligence u výrobcu generátorov zameraného na malé vodné a veterné elektrárne, čo podnietilo jeho ďalší záujem o odvetvie energetiky.
- Ivan PUŠKÁR
Ivan Puškár má titul magistra práva z Univerzity P. J. Šafárika v Košiciach.
V súčasnosti je doktorandom v odbore Medzinárodného a európske právo na Masarykovej univerzite v Brne.
Pracuje ako dobrovoľný projektový manažér pre slovenskú mimovládnu organizáciu ADEL.
Ivan bol tiež stážistom na Ministerstve zahraničných vecí a európskych záležitostí Slovenskej republiky a na Slovenskom veľvyslanectve v Nórsku.
- Fanni SAFIÁN
Fanni Sáfián je doktorandkou v odbore Geografia a meteorológia na Univerzite Eötvösa Loránda v Budapešti.
Zaujíma sa o udržateľnosť vo všetkých podobách, k čomu ju inšpirovalo štúdium na Univerzite v Aalborgu v Dánsku.
Od roku 2014 je výskumníčkou v organizácii Energiaklub, kde pracuje na alternatívnych energetických systémoch budúcnosti a na akčných plánoch pre lokálnu udržateľnú energiu.
Voľný čas rada venuje fotografovaniu, horskej cyklistike, tai-či, psychológii a cestovaniu.
- Prokop SLEZÁČEK
Prokop Slezáček študuje na Ekonomickej univerzite v Prahe na magisterskom stupni odbor Medzinárodný obchod.
Nedávno strávil jeden semester v Moskve, kde študoval na Ekonomickej univerzite G.V. Plechanova, tiež tam praxoval v organizácii CzechTrade.
V súčasnosti sa zaujíma o ruský energetický sektor. Vo voľnom čase rád športuje, cestuje, objavuje a učí sa.
- Borbála TAKÁCS
Borbála Takács študuje v Budapešti na Univerzite technológie a ekonómie na magisterskom stupni elektroinžinierstvo.
Zaujíma sa o obnoviteľné zdroje ako aj o energetické trhy.
Je viceprezidentkou Študentskej asociácie energetiky a takisto pracuje pre Maďarský regulačný úrad pre energetiku a sieťové odvetvia, kde sa zaoberá otázkami vyrovnávania trhu.
- Łukasz TOMKÓW
Łukasz Tomków je doktorandom na Fakulte mechanického inžinierstva a energetiky na Technickej univerzite vo Vroclave. Má titul magistra mechanického inžinierstva so zameraním na chladenie a kryogeniku.
V rámci doktorandského štúdia pracoval v Spoločnom inštitúte pre jadrový výskum v ruskom Dubne. Zúčastnil sa tiež kurzu o jadrovej energii v spoločnosti Tecnatom S.A. v Madride, v Španielsku.
Vo voľnom čase rád cestuje do blízkych i vzdialených krajín.